David Wilkie

Roedd David Andrew Wilkie MBE yn nofiwr o'r Alban oedd yn bencampwr dull broga Olympaidd 200 medr ym 1976. Ef oedd y nofiwr cyntaf o Brydain i ennill medal aur Olympaidd ers Anita Lonsbrough yn 1960. Cafodd David Wilkie ei eni yn Colombo, Ceylon, lle oedd ei rhieni yn gweithio. Roedd ei deulu’n mynd i Glwb Nofio awyr agored Colombo yn rheolaidd lle dysgodd Wilkie nofio. Cafodd ei addysg yng Ngholeg Daniel Stewart, Caeredin, ac ymunodd â Chlwb Baddondai Warrender, un o glybiau nofio mwyaf llwyddiannus yr Alban. Yn 1969, dewiswyd Wilkie i ymuno â Sgwad Hyfforddi elitaidd yr Alban a drefnwyd gan Gymdeithas Nofio Amatur yr Alban. Yn dilyn ei ymddeoliad, arhosodd Wilkie yn weithgar ym myd nofio. Cyd-sefydlodd gwmni gofal iechyd o’r enw Health Perception (UK) Ltd. ym 1986. Fe'i gwerthwyd i William Ransom and Son plc yn 2004 am £7.8 miliwn. Ym 1985 cyfarfu â'i bartner o Sweden, Helen Isacson a bu iddo ddau o blant gyda hi, Natasha ac Adam. Bu farw Wilkie o ganser ar 22 Mai 2024, yn 70 oed.